Grand-Place

***Grand-Place*** (frantsesez  ahoskatua) edo ***Grote Markt*** (nederlanderaz  ahoskatua), euskaraz "Plaza Nagusia", Bruselako enparantza nagusia da. Gremioen eraikinez, udaletxeaz eta okinen etxeaz (; ) inguraturik, hiriko turismo-gune nagusia da. 68 metroko zabalera eta 110 metroko luzera ditu. UNESCOk Gizateriaren Ondare izendatu zuen.

## Historia 
XI mendean sortu zen merkatu batean du jatorria. 1174 urtean *forum inferius* (beheko merkatua) aipatzen da Senne ibaia nabigagarria izaten hasten den puntuan. Itsasontziek ekarritako gaiak lehorreratzen ziren portuan merkatal auzo bat sortu zen. XIII mendean enparantza eta *Steenweg* kalearen artean hiru erkatu eraiki ziren, bata *Grande Boucherie* (harategi handia), beste bat okinen merkatua eta hirugarrena oihalena. Brabanteko dukea zen hiruren jabea baina XIV mendean diru arazoak izan zituen eta gutxinaka Bruselako Kontseiluak bereganatu zituen.

1362 urtean Bruselak oihalen merkatu handi bat eraiki zuen plazaren beste aldean, hura baitzen hiriko industria nagusia. Honen ondoren eraikin berriak altxatu ziren enparantzaren inguruan. 1401 eta 1455 artean Bruselako udaletxea eraiki zen hiritarren boterea berretsiz. Merkatuaren plaza handiak merkatu izaera mantendu zuen 1959 arte.

2010 urtean Europako enparantza politenaren saria irabazi zuen.

## Deskribapena 
[thumb|400px|Bruselako enparantzaren planoa. *Hôtel de Ville* "[Bruselako udaletxea|udaletxea" da eta *Maison du roi* "Erregearen etxea".]]
### Mendebaldean 
* 1 zenbakia: Espainiako erregearen etxea
* 2 eta 3 zenbakiak: *La Brouette - Den Cruywagen* ("orgatxoa"), esne saltzaileen gremioari zegokion. Gaur egun garagardotegia da.
* 4 zenbakia: *Le Sac - Den Sack* ("zakua"). Tonelero eta arotzen gremioari zegokion.
* 5 zenbakia: *La Louve-De Wolf* ("otsemea"). Arkularien gremioari zegokion.
* 6 zenbakia: *Le Cornet - Den Horen* ("adarra"). Bankarien gremioari zegokion. Aurrealdeak itsasontzi baten txoparen antza du.
* 7 zenbakia: *Le Renard - De Vos* ("azeria"). Mertzerien gremioari zegokion.
### Hegoaldean 
* Bruselako udaletxea: Alde zaharrena 1402 eta 1420 artean eraiki zuten Jacob van Thienenen agindupean. Bost urte geroago Karlos Ausarta Borgoinako dukeak hala aginduta, bigarren zatia eraikitzeri ekin eta 1444an amaitu zuten. Estilo gotikoan eraikitako dorreak 96 metrotako garaiera du. Eraikina asimetrikoa da, dorrea ez baitago erdian, ezkerraldean 12 arku ditu eta eskuinaldean zazpi baino ez.
* 8 zenbakia: ''L'Etoile - De Sterre* ("izarra")
* 9 zenbakia: *Le Cygne - De Zwan* ("beltxarga"). Bertan fundatu zen Belgikako alderdi komunista, 1885ean.
* 10 zenbakia: *L'Arbre d'Or - Den Gulden Boom* ("urrezko zuhaitza"). Garagardogileen gremioari zegokion.
* 11 zenbakia: *La Rose - De Roose* ("arrosa")
* 12 zenbakia: Tabor mendia
### Ekialdean 
* 13-tik 19-rako zenbakiak: Brabanteko dukearen etxea.
### Iparraldean 
* 20 zenbakia: *Le Cerf - De Hert* ("oreina"). Van den Eynde arkitektuaren etxea.
* 21 eta 22 zenbakiak: *Joseph & Anne*. Gaur egun Godiva txokolategia.
* 24 eta 25 zenbakiak: *La Chaloup d'or - Den Gulden Boot* ("urrezko txalupa")
* 26 eta 27 zenbakiak: Margolarien gremioari zegozkion. Victor Hugo idazle frantsesa bertan bizi izan zen.
* 28 zenbakia: Brabanteko armen gelatxoa.
* 29-33 zenbakiak: Erregearen etxea. XII mendean egurrezko etxea zen eta XV mendean harrizko bat eraiki zen haren lekuan. 1695eko bonbaketan suntsitua izan zen eta 1873 urtean estilo neogotikoan berreraiki zen. Gaur egun Bruselako museoa dago bertan.
* 34 zenbakia: *Le Heaume-Den Helm* ("kasketa")
* 35 zenbakia: *Le Paon-Den Pauw* ("pauma")
* 36 eta 37 zenbakiak: *Le Petit Renard-Den Eycke* ("azeri txikia")
* 38 zenbakia: Santa Barbara
* 39 zenbakia: *L'Ane-Den Anzel'' ("astoa")

## Iruditegia 

Irudi:Bruessel-GrandPlace-NW-Seite-20060905.JPG|1-7 zenbakietako etxe multzoa.
Irudi:2007 07 Belgium Brussels 03.JPG|Bruselako udaletxea.
Irudi:Brouwershuis.jpg|8-12 zenbakietako etxe multzoa.
Irudi:6. Grand Place 04.jpg|Brabanteko dukeen etxea.
Irudi:2043-0065024 GROTE MARKT 24 - 25.jpg|20-28 zenbakietako etxe multzoa.
Irudi:Broodhuis Bruxelles.jpg|Erregearen etxea.
Irudi:Belgique - Bruxelles - Grand-Place - Côté nord-est.jpg|34-39 zenbakietako etxe multzoa.

## Erreferentziak 
## Kanpo estekak